gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7148, del 08-11-2013 (2013/10393)

Notificación de la sentencia dictada en el juicio ordinario número 459/2011.
----------------------------------------------------------------------------

### Dades del document

Número de DOGV
:   7148

Data del DOGV
:   08-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10588


Organisme emissor
:   Jutjat de Primera Instància Número 5 d'Orihuela

Tipus de document
:   Edicte

Notificación de la sentencia dictada en el juicio ordinario número 459/2011. [2013/10709]  
Procediment ordinari 459/2011  
En este procediment ordinari, seguit a instàncies de Raymond Meng Kwong Choy i Tham Ying Au contra Óscar Casañas García, s'ha dictat la sentència que literalment diu el següent:  
«Dispositiva  
Estime la demanda formulada per Raymond Meng Kwong Choy i Tham Ying Au, representats per la procuradora Concepción Agrela Pascual del Riquelme amb l'assistència del lletrat Jorge Martínez Campillo Andreu, contra Óscar Casañas García, que no va comparéixer a la vista, que no va contestar en termini i que va ser declarat en rebel·lia processal, declare la resolució del contracte d'arrendament d'obra firmat entre els demandants i el demandat amb data 22 de maig do 2008, per incompliment del demandat de les obligacions que se'n derivaden, i igualment condemne la part demandada a la devolució de les quantitats entregades i pactades en el contracte de data 22 de maig de 2008, pels treballs no realitzats corresponents a la redacció de dos projectes d'execució de dos vivendes unifamiliars de 237 metres quadrats i 150 metres quadrats respectivament, la tramitació i l'abonament dels permisos, taxes i impostos necessaris davant de les administracions competents per a l'autorització de la realització de les vivendes i la direcció d'obra necessària per a l'execució de les obres de construcció de les vivendes, quantitats que l'actora valora en 52.108,71 euros, més l'interés legal corresponent.  
  
S'imposen les costes d'este procediment a la part demandada, Óscar Casañas García.  
Notifiqueu esta sentència a les parts i feu-los saber que s'hi pot interposar recurs d'apel·lació en el termini de vint dies davant d'este jutjat, per a l'Audiència Provincial. Per a interposar el recurs serà necessària la constitució d'un depòsit de 50 euros, i sense este requisit no serà admés a tràmit. El depòsit es constituirà consignant l'import en el compte de depòsits i consignacions del Jutjat (DA 15 LOPJ).  
  
Esta és la meua sentència, de la qual es portarà testimoni a les actuacions, jutjant definitivament en 1a instància, que pronuncie, mane i firme».  
I atés que el demandat, Óscar Casañas García, es troba en parador desconegut, expedisc este edicte perquè li servisca de notificació en forma.  
  
Orihuela, 4 de juliol de 2013.- La secretària judicial: Ana Isabel Maldonado Ballester.
Diari Oficial de la Generalitat Valenciana


Sumari del DOGV 7064, del 10-07-2013 (2013/7109)

Notificació de la sentència dictada en el juí verbal número 855/2012.
---------------------------------------------------------------------

### Dades del document

Número de DOGV
:   7064

Data del DOGV
:   10-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7109


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el juí verbal número 855/2012. [2013/7109]  
Ángel Martínez Lozano, secretari del Jutjat de Primera Instància número 3 de València, faig saber:  
Que en este Jutjat se seguix el procediment de juí verbal 855/2012, a instàncies d'Emivasa contra Jaqueline Sanchis Liébana, en el qual s'ha disposat notificar a Jaqueline Sanchis Liébana que, en la data de hui, s'ha dictat una sentència que l'afecta, contra la qual no pot interposar un recurs.   
Per a conéixer el contingut íntegre de l'esmentada resolució, podrà personar-se en la Secretaria del Jutjat, siti a València, avinguda del Professor López Piñero, número 14, pis 2n, zona blava (Ciutat de la Justícia de València).  
I perquè valga de notificació de forma deguda, amb la prevenció dels recursos expressats en la resolució a la part demandada, Jaqueline Sanchis Liébana, que es troba en parador desconegut, d'acord amb el que disposa l'article 164 de la Llei d'Enjudiciament Civil, s'expedix este edicte.  
  
València, 24 de juny de 2013.- El secretari judicial: Ángel Martínez Lozano.
Diari Oficial de la Generalitat Valenciana


Sumari del DOGV 7000, del 10-04-2013 (2013/3206)

Notificació de la sentència dictada en el procediment civil número 438/2012.
----------------------------------------------------------------------------

### Dades del document

Número de DOGV
:   7000

Data del DOGV
:   10-04-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/3206


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment civil número 438/2012. [2013/3206]  
Assumpte civil 438/12-PJ  
  
María Dolores Valle Contreras, secretària del Jutjat de Primera Instància número 24 de València, faig saber que en el juí a què es fa referència s'ha dictat la resolució que té el text que, literalment, és com seguix:  
«Dispositiva  
Estime la demanda formulada pel procurador Fernando Palacios de la Cruz, en nom i representació de Roxana Cuéllar Rea, contra Roberto Téllez, i dispose les mesures següents:  
1. Guarda i custòdia: que s'atribuïsca a Roxana Cuéllar la guarda i custòdia de la filla menor dels litigants i que compartisquen estos la pàtria potestat.  
2. Se suspén el règim de visites paternofilial a Roberto Téllez.  
3. Pensió alimentària: anirà a càrrec de Roberto Téllez a favor de la seua filla menor d'edat, i es fixa en 100 €/mes, quantitat que haurà d'ingressar en el compte que designe Roxana Cuéllar en els cinc primers dies de cada mes, i que s'actualitzarà d'acord amb l'índex de preus de consum que publique l'Institut Nacional d'Estadística o l'organisme que el substituïsca.  
4. Gastos extraordinaris: s'abonaran a mitges entre els progenitors.  
  
Cada part abonarà les costes processals produïdes a instàncies seues i les comunes a mitges.  
Mode d'impugnació: per mitjà d'un recurs d'apel·lació davant d'este Jutjat; no obstant això, es durà a efecte el que s'ha disposat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 451 i 452 de la LECn). Haurà d'efectuar-se la consignació de 50 euros en la clau 02 del compte de depòsits i consignacions d'este Jutjat, segons disposa la Llei Orgànica 1/2009, de 3 de novembre, i s'haurà d'acreditar esta consignació, exceptuant-ne el cas d'aquells litigants que tinguen el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme.»  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el tauler d'anuncis del Jutjat, així com en el Diari Oficial de la Comunitat Valenciana per a dur a efecte la diligència de notificació de la sentència a Roberto Téllez.  
  
València, 19 de febrer de 2013.- La secretària judicial: María Dolores Valle Contreras.
Diari Oficial de la Generalitat Valenciana


Sumari del DOGV 7137, del 23-10-2013 (2013/9940)

Notificació de la sentència dictada en el procediment ordinari número 1456/2011.
--------------------------------------------------------------------------------

### Dades del document

Número de DOGV
:   7137

Data del DOGV
:   23-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9940


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment ordinari número 1456/2011. [2013/9940]  
Juí: procediment ordinari 001456/2011   
Part demandant: BBVA.   
Part demandada: Abdelmajid Laiti Ben Ayyad i Aicha Tribal.  
Objecte de l'edicte: notificar la sentència als demandats Abdelmajid Laiti Ben Ayyad i Aicha Tribal.   
En el juí a què es fa referència s'ha dictat la resolució que té el text literal següent:  
«Sentència número 186/2013  
Dénia, 1 de juliol de 2013  
Javier Alba Marín, jutge del Jutjat de Primera Instància número 3 de Dénia i partit, he vist estes actuacions de juí ordinari número 1456/2011, seguides entre les parts; d'una, i com a demandant, la mercantil Banco Bilbao Vizcaya Argentaria, SA, representada pel procurador Enrique Sastre Botella i sota la direcció jurídica del lletrat Rafael Beltrán Dupuy, i d'una altra, com a demandats, Abdelmajid Laiti Ben Ayyad i Aicha Tribal, que van ser declarats en rebel·lia processal; l'objecte del procés ha sigut la reclamació d'una quantitat per incompliment contractual.  
  
Dispositiva  
Estime parcialment la demanda formulada pel procurador Enrique Sastre Botella, en nom i representació de la mercantil Banco Bilbao Vizcaya Argentaria, SA, contra Abdelmajid Laiti Ben Ayyad i Aicha Tribal, i condemne els demandats al pagament de 6.737,44 euros. Però en desestime la resta de les peticions, i no impose expressament les costes derivades d'este procés a cap de les parts.   
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LEC). El recurs s'interposarà per mitjà d'un escrit presentat en este Jutjat en el termini de vint dies hàbils comptats des de l'endemà de la notificació, amb la consignació prèvia del depòsit previst en l'article 1, apartat 19, de la Llei Orgànica 1/2009, de 3 de novembre.   
Esta és la meua sentència, que pronuncie, mane i firme.»  
Atés que no se sap el domicili o residència actual de la part demandada, d'acord amb els articles 156.4 i 164 de la Llei 1/2000, d'Enjudiciament Civil, s'ordena publicar este edicte en el tauler d'anuncis del Jutjat per a dur a terme la diligència de notificar la sentència als demandats, Abdelmajid Laiti Ben Ayyad i Aicha Tribal.  
  
Diligència. L'estenc jo, el secretari judicial, per a fer constar que este edicte ha quedat fixat hui en el tauler d'anuncis.  
En done fe.  
  
Dénia, 15 d'octubre de 2013.- El secretari judicial: Vicente Miñana Llorens.
Diari Oficial de la Generalitat Valenciana


Sumari del DOGV 7092, del 20-08-2013 (2013/8428)

Notificació de la sentència dictada en el procediment de divorci número 669/2011.
---------------------------------------------------------------------------------

### Dades del document

Número de DOGV
:   7092

Data del DOGV
:   20-08-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/8428


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el procediment de divorci número 669/2011. [2013/8428]  
Assumpte Civil 000669/2011 M1  
«Sentència número 833/12  
Jutgessa que la dicta: Susana Pilar Martínez González.   
Lloc: Alacant.   
Data: 7 de desembre de 2013.   
Part demandant: Fatima Lebrahimi.   
Advocat/a: -  
Procuradora: Martínez López, Irene.   
Part demandada: Bouazza Labrahimi.   
Advocat/a: -   
Procurador/a: -   
Objecte del juí: Divorcis no consensuats   
Dispositiva  
Estime la demanda i declare la dissolució per divorci del matrimoni contret el 13 de març de 2001, entre les parts, Fatima Lebrahimi i Bouazza Labrahimi, amb els efectes legals inherents a esta declaració, i decrete els següents:  
1r Queden revocats els consentiments i poders que els cònjuges s'hagueren atorgat entre si i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
2n Els fills menors de les dos parts, I., I. i R L, sotmesos a la pàtria potestat dels dos progenitors, quedaran sota la guàrdia i custòdia de la mare.   
3r No s'establix règim de visites i comunicacions respecte al progenitor no custodi; també serà necessària l'autorització judicial en al supòsit que vulga que els menors l'acompanyen fora d'Espanya.  
  
4t S'assenyala la quantitat de cent huitanta euros mensuals para cada un dels menors (en total una quantitat de 520 €) en concepte d'aliments en favor dels fills, quantitat que el pare ingressarà els primers cinc dies de cada mes en el compte que a este efecte assenyale l'altre progenitor, que s'actualitzarà anualment d'acord amb les variacions de l'IPC, i cada progenitor haurà d'abonar el 50% dels gastos extraordinaris que puguen ocasionar els menors.   
5t S'atribuïx l'ús de la vivenda conjugal i l'aixovar familiar, a Alacant, carrer Buenos Aires, número 6, pis 2n dreta a l'actora i als fills menors del matrimoni.  
6t No s'aprecien motius per a imposar les costes processals a cap dels litigants.  
Mode d'impugnació: per mitjà de recurs d'apel·lació davant l'Audiència Provincial d'Alacant. El recurs s'haurà d'interposar davant d'este Jutjat en el termini de 20 dies.  
Esta és la meua sentència, que pronuncie, mane i firme.»  
  
Alacant, 9 d'agost de 2013.- El secretari judicial: Pedro F. González de Pereda.
Diari Oficial de la Generalitat Valenciana


Sumari del DOGV 6942, del 14-01-2013 (2013/87)

Informació pública de l'estudi d'integració paisatgística i del seu pla de participació pública per a realitzar una nau agrícola al polígon 2, parcel·la 249 del municipi de Borriol (Castelló).
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6942

Data del DOGV
:   14-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/87


Organisme emissor
:   Juan Jose Celades Edo

Tipus de document
:   Anunci

Informació pública de l'estudi d'integració paisatgística i del seu pla de participació pública per a realitzar una nau agrícola al polígon 2, parcel·la 249 del municipi de Borriol (Castelló). [2013/87]  
Basant-se en el que establix el Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, Juan José Celades Edo, com a promotor, amb DNI 50020855D, informa i posa a disposició del públic interessat i comunica l'inici del procés de participació pública en les fases i terminis corresponents, a l'efecte que qualsevol persona interessada puga col·laborar en el desenrotllament de l'estudi d'integració paisatgística i formular els suggeriments o les al·legacions que estime pertinents.   
  
El tràmit d'informació pública de l'estudi d'integració paisatgística i del seu pla de participació pública tindrà un termini de 15 dies, a comptar de l'endemà de la publicació d'este anunci en el Butlletí Oficial de la Província.   
La documentació quedarà exposada per a la seua consulta en les oficines de l'Ajuntament de Borriol (Castelló).   
Cosa que es comunica per a general coneixement.   
  
Borriol, 24 de desembre de 2012.- Juan José Celades Edo.
Diari Oficial de la Generalitat Valenciana


Sumari del DOGV 6990, del 25-03-2013 (2013/2792)

Formalització del contracte número IV-MY002/2013. Servici de transport terrestre per als usuaris del centre ocupacional Belcaire, gestionat per IVAS per al periode comprés des de l'1 de març de 2013 fins al 28 de febrer de 2014.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6990

Data del DOGV
:   25-03-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/2792


Data del document
:   26-02-2013

Organisme emissor
:   Institut Valencià d'Acció Social

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número IV-MY002/2013. Servici de transport terrestre per als usuaris del centre ocupacional Belcaire, gestionat per IVAS per al periode comprés des de l'1 de març de 2013 fins al 28 de febrer de 2014. [2013/2792]  
1. Entitat adjudicadora  
a) Organisme: Institut Valencià d'Acció Social (IVAS).  
b) Dependència que tramita l'expedient: Àrea de Contractacions.  
c) Número d'expedient: IV-MY002/2013.   
d) Adreça d'Internet del perfil del contractant: .  
2. Objecte del contracte  
a) Tipus: servicis.  
b) Descripció de l'objecte: servici de transport terrestre per als usuaris del centre ocupacional Belcaire, des dels seus domicilis al centre i viceversa, des de l'1 de març de 2013 fins el 28 de febrer de 2014.  
  
c) Lot (si és el cas): no.  
d) CPV: 60140000-1.   
e) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6938, de 8 de gener de 2013.   
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris d'adjudicació.  
4. Valor estimat del contracte  
46.687,60 euros (IVA exclòs).  
5. Pressupost base de licitació  
Import net: (IVA exclòs) 49.144,84 euros.  
Import total: (IVA inclòs) 54.059,32 euros.  
6. Formalització  
a) Data d'adjudicació: 11 de febrer de 2013.   
b) Data de formalització del contracte: 25 de febrer de 2013.   
c) Contractista: Autos Valduxense, SA.  
d) Import o cànon d'adjudicació. Import net: 46.687,60 euros (IVA exclòs). Import total: 51.356,36 euros (IVA inclòs).  
e) Avantatges de l'oferta adjudicatària: proposició més avantatjosa d'acord amb la ponderació dels criteris d'adjudicació establida en els plecs de condicions administratives.  
  
València, 26 de febrer de 2013.- La directora general: Carolina Salvador Moliner.
Diari Oficial de la Generalitat Valenciana


Sumari del DOGV 6985, del 14-03-2013 (2013/2514)

Informació pública de la modificació puntual número 31 del pla general d'ordenació urbana.
------------------------------------------------------------------------------------------

### Dades del document

Número de DOGV
:   6985

Data del DOGV
:   14-03-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/2514


Data del document
:   27-02-2013

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * Vall d'Uixó, la
    * administració local
    * pla d'urbanisme

Informació pública de la modificació puntual número 31 del pla general d'ordenació urbana. [2013/2514]  
Acordat pel Ple de l'Ajuntament, en sessió celebrada el dia 26 de febrer de 2013, el sotmetiment a informació pública de la modificació puntual número 31 del pla general d'ordenació urbana, s'exposa al públic en la Gerència de Serveis Territorials l'expedient instruït a l'efecte, per termini d'un mes, durant el qual podrà ser examinat per totes les persones que es consideren afectades i formular totes les al·legacions i observacions que estimen pertinents.  
La modificació consistix a:  
- Qualificar com a sistema general d'equipament assistencial número 154 part del sistema general d'equipament educatiu número 84 CEIP Cervantes.  
- Qualificar com a sistema general d'equipament assistencial número 155 part del sistema general d'equipament esportiu número 113 de Carmadai.  
  
La Vall d'Uixó, 27 de febrer de 2013.- L'alcalde: Óscar Clavell López.
Diari Oficial de la Generalitat Valenciana


Sumari del DOGV 7086, del 09-08-2013 (2013/8000)

Notificació i citació a comparéixer a les persones interessades en el procediment ordinari número 341/2013.
-----------------------------------------------------------------------------------------------------------

### Dades del document

Número de DOGV
:   7086

Data del DOGV
:   09-08-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8000


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació i citació a comparéixer a les persones interessades en el procediment ordinari número 341/2013. [2013/8000]  
De conformitat amb l'article 49 de la Llei 29/1998, de 13 de juliol, de la Jurisdicció Contenciosa Administrativa, i en compliment del que ha ordenat el Jutjat Contenciós Administratiu número 4 d'Alacant, s'ha acordat la remissió de l'expedient administratiu corresponent al recurs contenciós administratiu de l'encapçalament, interposat per DMG VIP Limousines, SL, contra la desestimació presumpta del recurs d'alçada deduït el 15 de desembre de 2012 contra la resolució del Servici Territorial de Transports d'Alacant, en relació amb la limitació del nombre d'autoritzacions per a l'activitat de transport d'arrendament de vehicles amb conductor que corresponen a la província d'Alacant.  
  
Així mateix, i basant-se en el que disposa l'esmentada Llei 29/1998, se cita totes les persones interessades perquè compareguen i es personen en les actuacions davant del Jutjat Contenciós Administratiu número 4, carrer Pardo Gimeno, núm. 43, 03720 Alacant, en el termini de nou dies següents a la publicació d'este anunci.  
  
València, 22 juliol de 2013.- El director general de Transports i Logística: Carlos J. Eleno Carretero.
Diari Oficial de la Generalitat Valenciana


Sumari del DOGV 6996, del 04-04-2013 (2013/3063)

Informació pública de l'actualització de tarifes de subministrament d'aigua potable d'El Toro de 2013.
------------------------------------------------------------------------------------------------------

### Dades del document

Número de DOGV
:   6996

Data del DOGV
:   04-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3063


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública de l'actualització de tarifes de subministrament d'aigua potable d'El Toro de 2013. [2013/3063]  
D'acord amb l'establert en el Decret 3/2008, d'11 de gener, del Consell d'Indústria, Comerç i Innovació de la Generalitat Valenciana, pel qual s'estableix un sistema simplificat per a l'actualització dels preus i les tarifes regulats en el Decret 109/2005, de 10 de juny, del Consell, sobre procediment per a la implantació o modificació de preus o tarifes sotmesos al règim d'autorització i comunicació, amb data 19 de febrer de 2013, la mercantil Sociedad de Fomento Agrícola Castellonense, SA, va presentar davant de la Conselleria d'Indústria, Comerç i Innovació l'actualització de tarifes del subministrament d'aigua potable a la localitat d'El Toro, conforme es detalla a continuació:  
  
  
 Tarifa proposada  
Drets de connexió:   
Per a tots els calibres 103,98 €  
   
Subministrament d'aigua potable:   
Quota de servei:   
Per a tots els calibres 14,10 €/trim.  
   
Quota de consum:   
De 0 a 20 m³/trim. 0,2712 €/m³  
De 21 a 41 m³/trim. 0,6932 €/m³  
Excessos de 41 m³/trim. 1,7356 €/m³  
   
Quota de manteniment dels comptadors:   
Per a tots els calibres 1,0848 €/mes  
   
Sobre les presents tarifes s'aplicarà l'IVA, d'acord amb l'establert en la Llei 37/1992, de 28 de desembre.  
Cosa que es fa pública.  
  
El Toro, 26 de març de 2013.- L'apoderat: Miguel Tena Beti.